Tin Star (TV serija)

***Metalna zvijezda*** () britansko-kanadska je televizijska kriminalistička dramska serija kreatora Rowana Jofféa. Radnja se fokusira na Jima Wortha, bivšeg detektiva Metropolitenske policije u Londonu koji postaje šef policije kanadskog mjesta u Stjenovitim planinama. Glavne uloge su pored Tima Rotha Genevieve O'Reilly, Abigail Lawrie, Oliver Coopersmith i Christina Hendricks.

Premijera serije je bila na mreži Sky Atlantic 7. septembra 2017, a na Amazonu postala je internacionalno dostupna 29. septembra. Druga sezona imala je premijeru 24. januara 2019. Treća i finalna sezona će biti smještena u Liverpool, Engleska. Produkcija sezone je završena 2019, a premijerno emitovanje bilo je u decembru 2020.

Cinestar je otkupio seriju za Balkan (Hrvatska, Srbija, BiH i sl.), a premijera je bila 4. novembra 2019; termin emitovanja je ponedjeljak–četvrtak u 21.00, a kanal HD Cinestar TV Premiere 1.

## Sinopsis

Bivši londonski tajni policijski detektiv Jim Worth naizgled postaje ugodni šef policije (nalik šerifu) u Little Big Bearu, malom mjestu na kraju Kanadskog Stjenjaka, gdje se preselio sa četveročlanom porodicom kako bi se udaljio od svoje nasilne prošlosti. Zahvaljujući šefu osiguranja North Stream Oila, naftne kompanije koja želi da dominira gradom, Wortha sustiže njegova prošlost; on i njegova supruga Angela dozivaju Jimovog nasilnog, alkoholičarskog alterega, Jacka Devlina, da se upusti u borbu sa svakime ko pokuša da naudi njihovoj porodici. Lokalna načelnica za odnose s javnošću North Streama, Elizabeth Bradshaw, u dilemi je da li slijediti etiku ili kriminal pri odnosu sa grubim radnicima naftne kompanije i bajkerima.

## Postava

## Epizode

### Sezona 1 (2017)
* Prikazivala se sedmično na Sky Atlanticu; cijela serija je također dostupna za preuzimanje preko Sky Box Setsa i Now TV-a (7. septembar 2017).

### Sezona 2 (2019)
* Prikazivala se sedmično na Sky Atlanticu; cijela serija je također dostupna za preuzimanje preko Sky Box Setsa i Now TV-a (24. januar 2019). Amazon Prime je objavio cijelu sezonu 2 u SAD-u 7. marta 2019, a datum izlaska u UK će biti objavljen. DVD i Blu-ray izlazak je bio zakazan za 15. april 2019, a prije toga je bilo moguće naručiti paket. Amazonov komentar epizoda navodi dodatnu epizodu pored originalnih devet koje je objavio Sky Atlantic; razlog za ovo je da je originalna premijera epizode "Prairie Gothic" bila zapravo specijalna epizoda izmijenjene dužine (1 h, 20 min); Amazon je razdvojio ovu epizodu u dva dijelo od oko manje od 45 minuta, a prvi dio je zadržao originalni naslov a drugi postao epizoda pod naslovom "Something Wicked This Way Comes" (broji se kao epizoda 2); preostale epizode su numerisane 3–10, što znači da se ne poklapaju sa originalnim brojevima epizoda.
Ovaj spisak epizoda je prema originalnom spisku epizoda Sky Atlantica.

### Sezona 3 (2020)
Radnja djela naslovljenog *Tin Star: Liverpool* preselila se u Liverpool.
*Prikazivale su se po dvije epizode sedmično na kanalu Sky Atlantic.

## Produkcija
Snimanje se odvijalo u Alberti od juna do decembra 2016, a scene su uglavnom snimane na lokaciji High River, Alberta (južno od Calgaryja).

Neka od mjesta u Alberti su Waterton i Dorothy.

## Reference

## Vanjske veze
* 
*